स्कूल मैदान पर अतिक्रमण रोकने 10 बार आवेदन, फिर भी नहीं हुई कार्रवाई
करतला ब्लाक के ग्राम पंचायत रींवापार की महिलाओं ने प्रायमरी व मिडिल स्कूल के अलावा प्राथमिक स्वास्थ्य केन्द्र की जमीन पर अतिक्रमण रोकने की मांग की है। उन्होंने बताया कि इस संबंध में अब तक 10 बार से ज्यादा आवेदन दे चुके हैं। लेकिन अब तक कोई प्रभावी कार्रवाई नहीं हुई है। इसलिए लोगों के हौसले बढ़ रहे हैं और बची हुई जमीन पर भी कब्जा कर निर्माण कर रहे हैं।
इन महिलाओं ने बताया कि कलेक्टर समेत ब्लाक के अधिकारियों को उन्होंने आवेदन दिया है। परिसर में 6 एकड़ जमीन स्कूल व अस्पताल के लिए रखा गया था, अब इस पर लगातार कब्जा हो रहा है। इस दौरान बुधियारीन बाई, लुकेश्वरी, शिवकुमारी, उमा बाई समेत महिला स्व सहायता समूह की अन्य पदाधिकारी व सदस्य उपस्थित थे।
सोसायटी का संचालन भी मांगा समूह ने
उजाला स्व सहायता समूह की महिलाओं ने ग्राम पंचायत में संचालित राशन दुकान को संचालन के लिए देने की मांग की है। इस संबंध में पूर्व गृहमंत्री ननकीराम कंवर ने भी उनकी मांग के अनुरूप आवश्यक कार्रवाई करने को कहा है।
hin_Deva hin_Deva hin_Deva hin_Deva hin_Deva